b"\n_START_ARTICLE_\nElina Svitolina\n_START_SECTION_\n\xc3\x8enceputurile\n_START_PARAGRAPH_\nElina a \xc3\xaenceput cu dreptul cariera sa, c\xc3\xa2\xc8\x99tig\xc3\xa2nd \xc3\xaen 2010 titlul de la French Open la junioare, unde a \xc3\xaenvins-o \xc3\xaen final\xc4\x83 pe tunisianca Ons Jabeur. A mai avut o final\xc4\x83 de Grand \xc8\x98lem la junioare \xc3\xaen 2012 la Wimbledon, pierdut\xc4\x83 la Eugenie Bouchard. Tot \xc3\xaen acela\xc8\x99i an, la US Open, a reu\xc8\x99it s\xc4\x83 se califice pe tabloul principal, dar a fost eliminat\xc4\x83 de s\xc3\xa2rboaica Ana Ivanovic, a 12-a favorit\xc4\x83 \xc8\x99i sfertfinalist\xc4\x83. A c\xc3\xa2\xc8\x99tigat titlul WTA 125K 2012 Royal Indian Open, trec\xc3\xa2nd \xc3\xaen semifinal\xc4\x83 chiar de germanca Andrea Petkovic, iar \xc3\xaen ultimul act de nipona Kimiko Date-Krumm.\n_START_SECTION_\n2013: Primul titlu WTA\n_START_PARAGRAPH_\nSvitolina a intrat direct pe tabloul principal de la Australian Open, dar s-a oprit \xc3\xaenc\xc4\x83 din turul I, fiind \xc3\xaenvins\xc4\x83 de a 5-a favorit\xc4\x83, Angelique Kerber. Mai t\xc3\xa2rziu, \xc3\xaens\xc4\x83, s-a impus la Baku Cup, trec\xc3\xa2nd de Shahar Pe'er \xc3\xaen final\xc4\x83. Acest fapt a propulsat-o p\xc3\xa2n\xc4\x83 pe locul 49 \xc3\xaen clasamentul WTA.\n_START_SECTION_\n2014: Al doilea titlu WTA, prima semifinal\xc4\x83 de Premier 5\n_START_PARAGRAPH_\nLa Australian Open, a produs surpriza \xc3\xaen runda inaugural\xc4\x83, elimin\xc3\xa2nd-o pe dubla campioana de Grand \xc8\x98lem Svetlana Kusnetsova \xc3\xaen seturi minime. \xc3\x8en turul 2 a pierdut \xc3\xaen fa\xc8\x9ba americancei Sloane Stephens._NEWLINE_Dup\xc4\x83 ce \xc8\x99i-a ap\xc4\x83rat titlul de la Baku Cup, Elina a mers la Western & Southern Open, unde a trecut de Petra Kvitova, recent c\xc3\xa2\xc8\x99tig\xc4\x83toare la Wimbledon, \xc3\xaenainte s\xc4\x83 piard\xc4\x83 la Ana Ivanovic \xc3\xaen sferturi._NEWLINE_Svitolina a atins prima semifinal\xc4\x83 de Premier 5 la Wuhan, dar s-a oprit \xc3\xaen fa\xc8\x9ba Petrei Kvitova.\n_START_SECTION_\n2015:  Al treilea titlu WTA, primul sfert de final\xc4\x83 \xc3\xaentr-un Grand \xc8\x98lem\n_START_PARAGRAPH_\nDup\xc4\x83 un \xc3\xaenceput de sezon senza\xc8\x9bional pe zgur\xc4\x83 care s-a soldat cu titlul de la Marrakech, a venit \xc8\x99i timpul s\xc4\x83 se califice \xc3\xaen sfertul de final\xc4\x83 de la French Open, dup\xc4\x83 ce a trecut de favorita local\xc4\x83 Alize Cornet \xc3\xaen optimi. \xc3\x8en urm\xc4\x83torul act, a pierdut la Ana Ivanovic._NEWLINE_Perioada pe iarb\xc4\x83 nu i-a adus ucrainencei rezultate bune, ci un tur 3 la Eastbourne, un tur 2 la Wimbledon \xc8\x99i un tur 1 la Istanbul. Doar la dublu \xc8\x99i-a ap\xc4\x83rat titlul din Turcia \xc3\xaempreun\xc4\x83 cu Daria Gavrilova._NEWLINE_Suprafa\xc8\x9ba rapid\xc4\x83 a accentuat starea proast\xc4\x83 a Elinei dup\xc4\x83 e\xc8\x99ecul de la US Open, pierz\xc3\xa2nd la Tokyo \xc3\xaen turul 2 la viitoarea campioan\xc4\x83 Agnieszka Radwanska, la Wuhan \xc3\xaen turul 3 la Karolina Pliskova, la Beijing \xc3\xaen turul 2 contra Anastasiei Pavlyuchenkova \xc8\x99i la Tianjin \xc3\xaen turul 1 \xc3\xaen fa\xc8\x9ba Elenei Vesnina.\n_START_SECTION_\n2016: Al patrulea titlu WTA \xc8\x99i sfert de final\xc4\x83 la Rio\n_START_PARAGRAPH_\nLa Dubai a ajuns p\xc3\xa2n\xc4\x83 \xc3\xaen optimi, unde s-a oprit \xc3\xaen fa\xc8\x9ba Sarei Errani, eventuala campioan\xc4\x83, iar la Doha a pierdut surprinz\xc4\x83tor \xc3\xaen primul tur la Denisa Allertova._NEWLINE_La Openul Malaysian \xc3\xaens\xc4\x83 \xc8\x99i-a adjudecat titlul, \xc3\xaenving\xc3\xa2nd-o pe Eugenie Bouchard \xc3\xaentr-o final\xc4\x83-maraton \xc3\xaentrerupt\xc4\x83 din cauza ploii. _NEWLINE_Turneul de la Indian Wells nu a fost tocmai conving\xc4\x83tor pentru Elina, eliminat\xc4\x83 de Roberta Vinci \xc3\xaen turul 2._NEWLINE_Miami Open i-a adus Svitolinei un parcurs mai bun, unde a trecut chiar de fosta lider\xc4\x83 mondial\xc4\x83 Caroline Wozniacki \xc3\xaenainte s\xc4\x83 piard\xc4\x83 la Ekaterina Makarova \xc3\xaen turul 4._NEWLINE_La Birmingham a pierdut \xc3\xaenc\xc4\x83 din runda inaugural\xc4\x83 contra Carlei Suarez Navarro, dar la Wimbledon a pierdut \xc3\xaen turul 2 contra Yaroslavei Shvedova._NEWLINE_Jocurile Olimpice de la Rio au \xc3\xaenceput perfect pentru Ucraina, Svitolina \xc3\xaenving\xc3\xa2nd-o \xc3\xaen turul 3 pe lidera mondial\xc4\x83 Serena Williams, dar a e\xc8\x99uat s\xc4\x83 \xc3\xae\xc8\x99i continue forma bun\xc4\x83, fiind \xc3\xaentrecut\xc4\x83 de c\xc4\x83tre medaliata cu bronz Petra Kvitova.\n_START_SECTION_\n2017: Alte 4 titluri WTA \xc8\x99i al doilea sfert de final\xc4\x83 la Roland Garros\n_START_PARAGRAPH_\nSvitolina a c\xc3\xa2\xc8\x99tigat titlul de la Taiwan Open, unde a trecut de Peng Shuai \xc3\xaen final\xc4\x83. Aceasta \xc8\x99i-a continuat forma bun\xc4\x83, lu\xc3\xa2nd \xc8\x99i titlul de la Dubai, elimin\xc3\xa2nd-o pe Wozniacki \xc3\xaen final\xc4\x83. _NEWLINE_A \xc3\xaenceput sezonul pe zgur\xc4\x83 excelent, impun\xc3\xa2ndu-se la Istanbul \xc8\x99i apoi la Roma, dup\xc4\x83 ce a oprit goana incredibil\xc4\x83 spre trofeu a Simonei Halep. Dar la Roland Garros, Halep \xc8\x99i-a luat revan\xc8\x99a \xc3\xaen sferturi, revenind de la 6-3 \xc8\x99i 5-1 pentru Svitolina. _NEWLINE_Wimbledonul nu i-a adus un rezultat promi\xc8\x9b\xc4\x83tor, fiind eliminat\xc4\x83 de campioana de la Paris Jelena Ostapenko \xc3\xaen turul 3._NEWLINE_La Toronto a c\xc3\xa2\xc8\x99tigat titlul, elimin\xc3\xa2nd juc\xc4\x83toare de clas\xc4\x83 precum Garbine Muguruza, Simona Halep sau Caroline Wozniacki.\n_START_SECTION_\n2018: Start de sezon \xc3\xaen for\xc8\x9b\xc4\x83\n_START_PARAGRAPH_\nElina s-a impus la turneul de la Brisbane, \xc3\xaenving\xc3\xa2nd-o pe Aliaksandra Sasnovich din Belarus cu scorul de 6-2, 6-1. \xc3\x8en drumul spre titlu, a mai trecut \xc8\x99i de Johanna Konta, britanica fiind nevoit\xc4\x83 s\xc4\x83 se retrag\xc4\x83 \xc3\xaen setul decisiv al meciului. De asemenea, ucraineanca \xc8\x99i-a ap\xc4\x83rat titlul de la Dubai, \xc3\xaenving\xc3\xa2nd-o pe rusoiaca Daria Kasatkina \xc3\xaen final\xc4\x83/\n_START_SECTION_\nEchipament\n_START_PARAGRAPH_\nSvitolina folose\xc8\x99te \xc3\xaen prezent rachet\xc4\x83 Wilson \xc8\x99i \xc3\xaembr\xc4\x83c\xc4\x83minte sportiv\xc4\x83 Nike, fiind \xc3\xaenainte sponsorizat\xc4\x83 de companiile Ellesse \xc8\x99i Lacoste.\n_START_SECTION_\nStil de joc\n_START_PARAGRAPH_\nElina este o puternic\xc4\x83 baseliner\xc4\x83, jocul ei fiind asem\xc4\x83n\xc4\x83tor cu cel al Simonei Halep."